
DR 31.10.2016                                                                                                                                                   65               

 

Keselamatan dan ketenteraman awam, Tuan Yang di-Pertua. Isu keselamatan 
negara haruslah dipandang serius. Kesejahteraan bangsa hidup aman sentosa. Bahagian 
Kapit, Sarawak adalah kuasa yang terbesar di negeri Sarawak, lebih besar dari negeri 
Pahang dan mempunyai empat buah pusat pentadbiran daerah, Kapit, Song, Bukit Mabung 
dan Belaga. Dua buah pusat pentadbiran, sub district, Sungai Asap dan Nanga Merit. Ia 
bersempadan dengan negara Indonesia, banyak lorong tikus di persempadanan tersebut.  

Oleh yang demikian, saya memohon daripada sejumlah peruntukan, RM8.7 bilion 
untuk PDRM itu dapat disalurkan untuk membina Pos Kawalan Long Busang di Belaga, Pos 
Kawalan di Long Singut di kawasan Baleh dan Pos Kawalan Bukit Mabung di Daerah Bukit 
Mabung, Baleh, Kapit dan sebuah balai polis di BRS, Sungai Asap, Belaga.  

Saya juga ingin merakamkan terima kasih kepada Kementerian Pertahanan 
Malaysia yang telah memberikan peruntukan membina jalan Program Jiwa Murni ATM bagi 
menaikkan taraf jalan pedalaman negeri Sarawak. Di kawasan saya, Jalan Mejawah ke 
Pekan Belaga sudah siap pada dua tahun yang lalu. Jalan fasa dua, Belaga ke Nanga Berit, 
Kapit sepanjang 150 kilometer sedang dalam proses pembinaan sekarang. Justeru itu, saya 
mohon satu lagi, jalan Program Jiwa Murni ini dari Jalan Nanga Mujong ke Rumah Tunku 
Nanga Sepilok, Sungai Gaat sepanjang 60 kilometer. Saya juga memohon KKLW untuk 
menyemak semula permohonan saya, iaitu jalan dari Rumah Juntan ke Rumah Nanga Sut, 
Kapit sepanjang 12 kilometer. Mohon dipertimbangkan.  

Kementerian Belia dan Sukan, Tuan Yang di-Pertua. Saya mewakili rakyat-rakyat, 
rakan-rakan negeri Sarawak ingin merakamkan sekali lagi jutaan tahniah kepada atlet 
Sarawak seperti Pandelela Rinong. Semasa sukan SUKMA di Sarawak baru-baru ini, 
seorang atlet dari Belaga iaitu Jonathan Liptak telah mendapat pingat perak dalam acara 
100 meter pecut. Walaupun tiada fasilitet sukan di daerah Belaga, saya mohon dan merayu 
kepada Kementerian Belia dan Sukan dapat menaiktarafkan stadium di Kapit dan membina 
baru sebuah stadium di Belaga bagi mencungkil bakat-bakat baru di bidang sukan yang 
dapat bersaing di peringkat antarabangsa nanti.  

Memperkasakan Program TVET. Peruntukan sebanyak RM4.6 bilion di bawah 
projek 2017 diagih untuk mentransformasikan latihan teknikal dan vokasional. Oleh itu, saya 
merayu kepada Kerajaan Pusat supaya sekurang-kurangnya dua buah institut sedemikian 
didirikan di kawasan Parlimen Hulu Rajang dan Parlimen Kapit. 

Kesimpulan Tuan Yang di-Pertua, kuasa autonomi negeri Sarawak. Di 
kesempatan ini juga saya ingin menarik perhatian semua Ahli Dewan, di mana Ketua 
Menteri Sarawak, Yang Amat Berhormat Datuk Patinggi Tan Sri Adenan Satem pernah 
menyatakan hasrat Sarawak berunding bersama Kerajaan Persekutuan berhubung 
rundingan kuasa autonomi. Justeru itu, saya selaku Ahli Parlimen Negeri Sarawak, turut 
ingin membawa suara Yang Amat Berhormat Ketua Menteri di dalam Dewan yang mulia ini.  

Segala yang dituntut sekarang adalah sebagai inisiatif konkrit yang mendapatkan 
kembali hak kepentingan Sarawak serta hak anak Sarawak sebagaimana termaktub dalam 
perjanjian apabila Sarawak setuju membentuk Gagasan Malaysia pada tahun 1963. 
Autonomi dan kuasa pentadbiran yang dituntut ini adalah demi kebaikan dan kesejahteraan 
rakyat Sarawak sendiri. Justeru itu, saya menyeru agar pihak Kerajaan Persekutuan 
memandang serius akan perkara ini dan seterusnya bakal memberi berita gembira kepada 
rakyat negeri Sarawak menjelang PRU Ke-14 ini.  

Datuk Dr. Makin @ Marcus Mojigoh [Putatan]: Boleh Yang Berhormat Hulu 
Rajang?  

Datuk Wilson Ugak anak Kumbong [Hulu Rajang]: Okey.  

Datuk Dr. Makin @ Marcus Mojigoh [Putatan]: Ini soal Sarawak. Tuan Yang di-
Pertua, terima kasih. Nombor satu, terima kasih dan tahniah kepada penduduk-penduduk di 
Sarawak kerana terutama sekali anak-anak watan dan natives di Sarawak telah pun 
memilih Dayak sebagai rumpun yang menyatupadukan rakyat di Sarawak, terutama sekali 
natives yang bukan beragama Islam. Saya minta penjelasan sedikit daripada Yang 
Berhormat atas keprihatinan Kerajaan Pusat, soal bagaimana kita dianggap sebagai ‘lain-
lain’, di semua borang kerajaan, terutama sekali Borang Pendaftaran di Jabatan 
Pendaftaran dan borang-borang yang lain lagi, yang mengklasifikasikan kita sebagai ‘lain-
lain’. Tahniah kerana masyarakat di Sarawak telah pun terlibat.  



Keselamatan dan ketenteraman awam, Tuan Yang di-Pertua. Isu keselamatan negara haruslah dipandang serius. Kesejahteraan bangsa hidup aman sentosa. Bahagian Kapit, Sarawak adalah kuasa yang terbesar di negeri Sarawak, lebih besar dari negeri Pahang dan mempunyai empat buah pusat pentadbiran daerah, Kapit, Song, Bukit Mabung dan Belaga. Dua buah pusat pentadbiran, sub district, Sungai Asap dan Nanga Merit. Ia bersempadan dengan negara Indonesia, banyak lorong tikus di persempadanan tersebut. Oleh yang demikian, saya memohon daripada sejumlah peruntukan, RM8.7 bilion untuk PDRM itu dapat disalurkan untuk membina Pos Kawalan Long Busang di Belaga, Pos Kawalan di Long Singut di kawasan Baleh dan Pos Kawalan Bukit Mabung di Daerah Bukit Mabung, Baleh, Kapit dan sebuah balai polis di BRS, Sungai Asap, Belaga. Saya juga ingin merakamkan terima kasih kepada Kementerian Pertahanan Malaysia yang telah memberikan peruntukan membina jalan Program Jiwa Murni ATM bagi menaikkan taraf jalan pedalaman negeri Sarawak. Di kawasan saya, Jalan Mejawah ke Pekan Belaga sudah siap pada dua tahun yang lalu. Jalan fasa dua, Belaga ke Nanga Berit, Kapit sepanjang 150 kilometer sedang dalam proses pembinaan sekarang. Justeru itu, saya mohon satu lagi, jalan Program Jiwa Murni ini dari Jalan Nanga Mujong ke Rumah Tunku Nanga Sepilok, Sungai Gaat sepanjang 60 kilometer. Saya juga memohon KKLW untuk menyemak semula permohonan saya, iaitu jalan dari Rumah Juntan ke Rumah Nanga Sut, Kapit sepanjang 12 kilometer. Mohon dipertimbangkan. Kementerian Belia dan Sukan, Tuan Yang di-Pertua. Saya mewakili rakyat-rakyat, rakan-rakan negeri Sarawak ingin merakamkan sekali lagi jutaan tahniah kepada atlet Sarawak seperti Pandelela Rinong. Semasa sukan SUKMA di Sarawak baru-baru ini, seorang atlet dari Belaga iaitu Jonathan Liptak telah mendapat pingat perak dalam acara 100 meter pecut. Walaupun tiada fasilitet sukan di daerah Belaga, saya mohon dan merayu kepada Kementerian Belia dan Sukan dapat menaiktarafkan stadium di Kapit dan membina baru sebuah stadium di Belaga bagi mencungkil bakat-bakat baru di bidang sukan yang dapat bersaing di peringkat antarabangsa nanti. Memperkasakan Program TVET. Peruntukan sebanyak RM4.6 bilion di bawah projek 2017 diagih untuk mentransformasikan latihan teknikal dan vokasional. Oleh itu, saya merayu kepada Kerajaan Pusat supaya sekurang-kurangnya dua buah institut sedemikian didirikan di kawasan Parlimen Hulu Rajang dan Parlimen Kapit. Kesimpulan Tuan Yang di-Pertua, kuasa autonomi negeri Sarawak. Di kesempatan ini juga saya ingin menarik perhatian semua Ahli Dewan, di mana Ketua Menteri Sarawak, Yang Amat Berhormat Datuk Patinggi Tan Sri Adenan Satem pernah menyatakan hasrat Sarawak berunding bersama Kerajaan Persekutuan berhubung rundingan kuasa autonomi. Justeru itu, saya selaku Ahli Parlimen Negeri Sarawak, turut ingin membawa suara Yang Amat Berhormat Ketua Menteri di dalam Dewan yang mulia ini. Segala yang dituntut sekarang adalah sebagai inisiatif konkrit yang mendapatkan kembali hak kepentingan Sarawak serta hak anak Sarawak sebagaimana termaktub dalam perjanjian apabila Sarawak setuju membentuk Gagasan Malaysia pada tahun 1963. Autonomi dan kuasa pentadbiran yang dituntut ini adalah demi kebaikan dan kesejahteraan rakyat Sarawak sendiri. Justeru itu, saya menyeru agar pihak Kerajaan Persekutuan memandang serius akan perkara ini dan seterusnya bakal memberi berita gembira kepada rakyat negeri Sarawak menjelang PRU Ke-14 ini. Datuk Dr. Makin @ Marcus Mojigoh [Putatan]: Boleh Yang Berhormat Hulu Rajang?. Datuk Wilson Ugak anak Kumbong [Hulu Rajang]: Okey. Datuk Dr. Makin @ Marcus Mojigoh [Putatan]: Ini soal Sarawak. Tuan Yang di- Pertua, terima kasih. Nombor satu, terima kasih dan tahniah kepada penduduk-penduduk di Sarawak kerana terutama sekali anak-anak watan dan natives di Sarawak telah pun memilih Dayak sebagai rumpun yang menyatupadukan rakyat di Sarawak, terutama sekali natives yang bukan beragama Islam. Saya minta penjelasan sedikit daripada Yang Berhormat atas keprihatinan Kerajaan Pusat, soal bagaimana kita dianggap sebagai 'lain- lain', di semua borang kerajaan, terutama sekali Borang Pendaftaran di Jabatan Pendaftaran dan borang-borang yang lain lagi, yang mengklasifikasikan kita sebagai 'lain- lain'. Tahniah kerana masyarakat di Sarawak telah pun terlibat.